Manden, som tidligt søndag morgen blev ramt af politiskud ved Nørrebro Station, er død.

Det oplyser Københavns Politi i en pressemeddelelse.

- Manden blev råbt an, han åbnede ild mod politiet og blev derefter skudt, skriver politiet.

Manden kan være interessant i forhold til efterforskningen af to skudepisoder, som ramte København henholdsvis lørdag eftermiddag og natten til søndag.

Læs også : Politiet affyrer skud ved Nørrebro Station - en person er ramt

- Politiet undersøger lige nu, om personen kan stå bag både skudattentaterne ved Krudttønden og synagogen i Krystalgade, lyder det fra politiet.

Ifølge politiets pressemeddelelse havde man hele dagen overvåget en adresse på Nørrebro. På et tidspunkt ankom en person, der kunne være interessant i forhold til efterforskningen til stedet, skriver politiet.

Politiet undersøger lige nu, om personen kan stå bag både skudattentaterne ved Krudttønden og synagogen i Krystalgade. Pressemeddelelse fra politiet.

Betjente råbte ham an, hvorefter han begyndte at skyde mod polititiet.

Ingen betjente er kommet noget til ved hændelsen.

To civile døde ved to andre episoder

De dramatiske begivenheder i København har foruden den dræbte på Nørrebro også kostet to civile borgere livet.

Den ene døde ved angrebet på kulturhuset krudttønden, som fandt sted midt i et debatarrangement om ytringsfrihed. Her blev også tre betjente såret.

Læs også : Minut for minut: Flere dræbt og såret ved skudangreb i København

En person mistede livet natten til søndag, da han blev ramt af skud ved synagogen i Krystalgade i indre by. Det var også her, at to betjente blev lettere såret.

Læs også : Politi beder om hjælp: Vi har ikke anholdt nogen endnu

Politiet oplyste på pressemødet, at der lige nu ikke er beviser på en sammenhæng mellem de to hændelser.

VIDEO Politi: Vi er massivt til stede i hele København.

her.">http://mu.net.dr.dk/admin/programcard/get/?id=urn:dr:mu:programcard:54e01370a11f9f148ca5e796